CELEX: 62021CN0499
Language: mt
Date: 2021-08-13 00:00:00
Title: Kawża C-499/21 P: Appell ippreżentat fit-13 ta’ Awissu 2021 minn Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton mid-digriet mogħti mill-Qorti Ġenerali (L-Għaxar Awla) fit-8 ta’ Ġunju 2021 fil-Kawża T-252/20 Silver et v il-Kunsill

6.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 490/17
            
         
      Appell ippreżentat fit-13 ta’ Awissu 2021 minn Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton mid-digriet mogħti mill-Qorti Ġenerali (L-Għaxar Awla) fit-8 ta’ Ġunju 2021 fil-Kawża T-252/20 Silver et v il-Kunsill
      (Kawża C-499/21 P)
      (2021/C 490/17)
      Lingwa tal-kawża: l-Ingliż
      
         Partijiet
      
      
         Appellanti: Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton (rappreżentanti: P. Tridimas, Δικηγόρος, A. von Westernhagen, D. Harrison, Solicitors)
      
         Parti oħra fil-proċedura: Il-Kunsill tal-Unjoni Ewropea
      
         Talbiet
      
      L-appellanti jitolbu li l-Qorti Ġenerali jogħġobha:
      
                  —
               
               
                  tannulla d-digriet appellat;
               
            
                  —
               
               
                  tiddikjara r-rikors fil-Kawża T-252/20 ammissibbli;
               
            
                  —
               
               
                  tagħti l-ordnijiet mitluba mir-rikorrenti fil-proċeduri quddiem il-Qorti Ġenerali;
               
            
                  —
               
               
                  tikkundanna lill-Kunsill għall-ispejjeż.
               
            
         Aggravji u argumenti prinċipali
      
      L-appellanti jqisu li l-Qorti Ġenerali wettqet żball ta’ liġi meta kkonstatat li:
      
                  a)
               
               
                  l-appellanti għandhom nuqqas ta’ interess individwali;
               
            
                  b)
               
               
                  id-Deċiżjoni tal-Kunsill (UE) 2020/135 (1) dwar il-konklużjoni tal-Ftehim dwar il-Ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika ma huwiex att regolatorju.
               
            L-Appellanti jargumentaw li għandhom interess individwali peress li:
      
                  a)
               
               
                  huma membri ta’ grupp magħluq li s-sħubija tiegħu hija stabbilta u ma jistgħux jiżdiedu wara d-dħul fis-seħħ tad-deċiżjoni kkontestata;
               
            
                  b)
               
               
                  id-deċiżjoni kkontestata ċċaħħadhom mill-istatus tagħhom ta’ ċittadinanza tal-Unjoni Ewropea u d-drittijiet marbuta magħha. Meta wieħed iqis in-natura taċ-ċittadinanza bħala l-istatus fundamentali taċ-ċittadini tal-Unjoni, dawk huma drittijiet kweżiti speċifiċi u esklużivi li ma jistgħux jitneħħew u li ma jistgħux jiġu abrogati mal-ħruġ tar-Renju Unit.
               
            L-appellanti jargumentaw ukoll li d-deċiżjoni kkontestata hija att regolatorju peress li:
      
                  a)
               
               
                  Skont il-ġurisprudenza l-atti kollha ta’ applikazzjoni ġenerali li ma humiex atti leġiżlattivi huma atti regolatorji;
               
            
                  b)
               
               
                  Il-fatt li d-deċiżjoni kkontestata tagħti effett lill-Ftehim dwar il-Ħruġ li huwa ogħla mill-atti adottati mill-istituzzjonijiet tal-Unjoni Ewropea ma huwiex materjali;
               
            
                  c)
               
               
                  L-argument li l-Ftehim dwar il-Ħruġ jista’ jitqies bħala l-ekwivalenti esternament għal att leġiżlattiv internament huwa żbaljat;
               
            
                  d)
               
               
                  L-argument li d-deċiżjoni kkontestata tibbenefika minn leġittimità demokratika għolja huwa żbaljat.
               
            
         (1)  Deċiżjoni tal-Kunsill (UE) 2020/135 tat-30 ta’ Jannar 2020 (ĠU 2020, L 29, p. 1).